#### Γιατί ο Στρατιωτικός Σύνδεσμος στράφηκε στον Ελευθέριο Βενιζέλο;

## Ο Ελευθέριος Βενιζέλος ήταν ο πολιτικός που ο Στρατιωτικός Σύνδεσμος ήξερε ότι θα φέρει σε πέρας το πρόγραμμα ανασυγκρότησης και θα αντιμετωπίσει αποτελεσματικά τα εθνικά ζητήματα. Ο Βενιζέλος ήταν ιδανικός να χειριστεί τα πολιτικά κι εθνικά θέματα με αυτοπεποίθηση και φρέσκο μυαλό. Το είχε αποδείξει άλλωστε όταν δεν δίστασε να έρθει σε σύγκρουση με τον πρίγκιπα Γεώργιο. Τι είχε κάνει λοιπόν στην Κρήτη που να δικαιολογεί αυτή την απόφαση;

#### 1897 - Κρητική Επανάσταση

## Ο Βενιζέλος είναι ηγετική μορφή αυτής της επανάστασης που διεκδικεί ένωση με την Ελλάδα και λήγει με τον βομβαρδισμό των επαναστατών από τον στόλο των Μεγάλων Δυνάμεων.

#### 15 Μαρτίου 1897 - Η Κρήτη αυτόνομη

## Ο Βενιζέλος, ως πρόεδρος της επαναστατικής συνέλευσης Κρητών κάνει έντονα διαβήματα στους ναυάρχους των Μεγάλων Δυνάμεων και η Κρήτη αποκτά αυτονομία.

#### Δεκέμβριος 1898 - Κρητική Πολιτεία

## Μετά από τελεσίγραφο των Μεγάλων Δυνάμεων, η Κρήτη γίνεται αυτόνομη πολιτεία. Ύπατος αρμοστής (δηλαδή κυβερνήτης) ορίζεται ο πρίγκιπας Γεώργιος, δευτερότοκος γιος του βασιλιά Γεωργίου Α΄.

#### 1899 - 1901 - Ο Βενιζέλος και ο πρίγκιπας Γεώργιος

## Ως διορισμένος σύμβουλος Δικαιοσύνης, ο Βενιζέλος παράγει σημαντικό νομοθετικό έργο. Από την άλλη, έρχεται συχνά σε σύγκρουση με τον πρίγκιπα Γεώργιο, τον οποίο κατηγορεί για αυταρχισμό και λάθος χειρισμούς στο κρητικό ζήτημα.

#### 1905 - Η επανάσταση στο Θέρισο

## Ο Βενιζέλος είναι ηγέτης της επανάστασης στο Θέρισο που διεκδικεί ένωση με την Ελλάδα. Αντίθετα, ο πρίγκιπας συντάσσεται με τις Μεγάλες Δυνάμεις εναντίον των επαναστατών.

#### 1906 - Ο Γεώργιος φεύγει από την Κρήτη

## Όταν ο Αλέξανδρος Ζαΐμης διορίζεται νέος ύπατος αρμοστής της Κρήτης, ο Βενιζέλος γίνεται υπουργός Δικαιοσύνης και Εξωτερικών και συνεχίζει να αγωνίζεται για την ένωση.

#### 13 Ιουλίου 1909 - Οι Μεγάλες Δυνάμεις φεύγουν από την Κρήτη

## Ο Βενιζέλος καταφέρνει να διαπραγματευτεί την αποχώρηση των στρατευμάτων των Μεγάλων Δυνάμεων από την Κρήτη. Λίγο μετά, ο Στρατιωτικός Σύνδεσμος τον προσκαλεί στην Αθήνα.